คลองหลอด - วิกิพีเดีย

# คลองหลอด

### จากวิกิพีเดีย สารานุกรมเสรี

สารานุกรมประเทศไทย
...

คลองหลอด เป็นคลองขุด ที่พระบาทสมเด็จพระพุทธยอดฟ้าจุฬาโลกมหาราชทรงโปรดเกล้าฯให้ขุดขึ้นเมื่อ พ.ศ. 2326 เมื่อครั้งย้ายเมืองหลวงจากกรุงธนบุรีมาอยู่ฝั่งพระนคร เชื่อมคลองคูเมืองเดิมออกไปบรรจบกับคลองรอบกรุง มี 2๒ คลองเรียกกันตามลักษณะของคลองว่า "คลองหลอด"

- คลองหลอดวัดราชนัดดา เริ่มจาก คลองคูเมืองเดิม ตรงระหว่างโรงแรมรัตนโกสินทร์ และวัดบุรณศิริมาตยาราม ผ่านถนนตะนาว วัดมหรรณพาราม ถนนบ้านดินสอ ศาลาว่าการกรุงเทพมหานคร วัดราชนัดดา ถนนมหาไชย ไปบรรจบกับคลองรอบกรุง ตรงบริเวณวัดราชนัดดาราม คลองนี้เดิมเรียกชื่อ คลองหลอด ไม่มีชื่อเฉพาะ แต่ต่อมาเรียกกันตามจุดที่ผ่าน เช่นเรียกว่า "คลองบุรณศิริฯ", "คลองวัดมหรรณพ์" , "คลองวัดราชนัดดา" และ"คลองวัดเทพธิดา" เป็นต้น

- คลองหลอดวัดราชบพิธ เริ่มจากคลองคูเมืองเดิม ตรงวัดราชบพิธ ผ่านถนนราชบพิธ ถนนบ้านดินสอ ถนนมหาไชย บรรจบคลองรอบกรุง ตอนเหนือสะพานดำรงสถิต คลองนี้มีชื่อเรียกอีกอย่างหนึ่งว่า "คลองสะพานถ่าน" แต่เรียกเป็นทางการว่า "คลองวัดราชบพิธ"

เมื่อ พ.ศ. 2525 คณะรัฐมนตรีมีมติให้เรียกชื่อคลองทั้งสองนี้ ว่า "คลองหลอดวัดราชนัดดาราม" และ "คลองหลอดวัดราชบพิธ"

## [แก้] อ้างอิง

- http://dds.bma.go.th/Csd/canal_h7.htm

| คลองหลอด เป็นบทความเกี่ยวกับ อาคาร หรือ สถานที่สำคัญ ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น ข้อมูลเกี่ยวกับ คลองหลอด ในภาษาอื่น อาจสามารถหาอ่านได้จากเมนู ภาษาอื่น ด้านซ้ายมือ

ดึงข้อมูลจาก "http://th.wikipedia.org../../../%E0%B8%84/%E0%B8%A5/%E0%B8%AD/%E0%B8%84%E0%B8%A5%E0%B8%AD%E0%B8%87%E0%B8%AB%E0%B8%A5%E0%B8%AD%E0%B8%94.html".

หมวดหมู่: บทความเกี่ยวกับ สถานที่ ที่ยังไม่สมบูรณ์ | คลองในกรุงเทพมหานคร | สิ่งก่อสร้างตั้งแต่ปี พ.ศ. 2326

##### Views

- บทความ
- อภิปราย
- รุ่นปัจจุบัน

##### ค้นหา